Diari Oficial de la Generalitat Valenciana


Sumari del DOGV 3762, del 01-06-2000 (2000/4009)

Informació pública de l'aprovació del projecte d'urbanització i programa d'actuació integrada per al desenvolupament de la unitat d'execució A-8.
-------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4009


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització i programa d'actuació integrada per al desenvolupament de la unitat d'execució A-8. [2000/X4009]
  
El Plenari de l'Ajuntament, en sessió de data 2 de març de 2000, va adoptar un acord amb la part dispositiva següent:
  
?Primer
  
Aprovar el projecte d'urbanització i el programa d'actuació integrada per al desenvolupament de la unitat d'execució A-8 del sòl urbà del Pla General d'Ordenació Urbana vigent amb les següents modificacions parcials que s'inclouen de conformitat amb el que estableix l'art. 47.1 de la Llei 6/1994, de la Generalitat Valenciana:
  
4. En relació amb l'execució del Projecte d'Urbanització:
  
- Abans de l'inici de les obres (acta de comprovació del replantejament), han d'aportar-se els informes de viabilitat de les companyies subministradores (Iberdrola, telefonia, etc.) i, si fa al cas, els convenis respectius.
  
- La direcció facultativa pot ser designada per l'Ajuntament, segons el procediment que oportunament s'establisca, amb càrrec als costos previstos en la proposició economicofinancera, amb el fi de garantir el correcte compliment de les condicions d'execució del programa.
  
- Correspon a la direcció facultativa les missions i competències previstes legalment, així com actuar d'enllaç amb els serveis tècnics municipals, els quals han de comprovar, supervisar i vigilar l'assistència tècnica contractada, i han de tenir accés a tots els treballs que realitze aqueixa direcció facultativa.
  
- Són aplicables les disposicions relatives al replantejament, control i recepció de les obres establertes en la legislació de contractes de l'Estat.
  
- S'ha d'aportar còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com escrita, i de la informació de l'obra realment realitzada.
  
Segon
  
Decidir com a modalitat de gestió la gestió indirecta, i delegar la condició d'agent urbanitzador en favor de la iniciativa empresarial que s'expressarà.
  
Tercer
  
Adjudicar a Urterama, SL, representada pel senyor José Vicente Sales Safont, l'execució del programa d'actuació integrada per al desenvolupament de la unitat d'execució A'8 del sòl urbà del Pla General d'Ordenació Urbana vigent, d'acord amb l'alternativa tècnica i proposició juridicoeconòmica presentades i amb les modificacions que figuren en el punt dispositiu primer d'aquest acord, i condicionar l'adjudicació al dipòsit de la garantia que s'expressarà i a la subscripció del conveni urbanístic, així com a la seua inscripció en el Registre de Programes i Agrupacions d'Interès Urbanístic.
  
Quart
  
Requerir Urterama, SL, perquè diposite en la Tresoreria municipal la garantia de 3.531.881 PTA (7% del cost d'urbanització) en el termini de 15 dies, i perquè, en el termini de 30 dies, subscriga el conveni urbanístic proposat, amb les modificacions que es recullen en l'apartat primer d'aquesta part dispositiva.
  
Cinqué
  
Traslladar el programa objecte d'aprovació i adjudicació a la Conselleria d'Obres Públiques, Urbanisme i Transports, de conformitat i als efectes previstos en l'article 47.7 de la LRAU.
  
Sisé
  
Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 LRAU.
  
Seté
  
Publicar l'aprovació del programa d'actuació integrada per al desenvolupament de la unitat d'execució A-8 en el Butlletí Oficial de la Província, i del corresponent projecte d'urbanització en el Diari Oficial de la Generalitat Valenciana, tal i com disposen els articles 59.4 i 34 de la Llei 6/1994, de 15 de novembre.
  
Vuité
  
Notificar aquest acord als propietaris, i comunicar-los que, segons el tenor de l'article 71.3 LRAU, poden optar per retribuir l'urbanitzador en metàl·lic, sempre que se sol·licite a través de document públic i es notifique a l'urbanitzador i a l'Ajuntament dins dels 10 dies següents a la recepció d'aquest document. La sol·licitud ha d'anar acompanyada de garantia ?real o financera- bastant, que assegure el desemborsament de la retribució amb caràcter previ a l'exercici de qualssevulla accions contra la seu liquidació.
  
Nové
  
Contra el present acord, que posa fi a la via administrativa, poden els interessats interposar, en el termini d'un mes, recurs de reposició, o, en el termini de dos mesos comptador des de l'endemà de la recepció d'aquesta notificació, recurs contenciós administratiu davant la Sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposen l'article 116 i 117 de la Llei 30/1992, de 26 de novembre, i l'article 46 de la Llei 29/1998, de 13 de juliol?.
  
Cosa que es fa pública perquè en prengueu coneixement, de conformitat amb el que disposa l'art. 34 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Així mateix, de conformitat amb el que disposa l'art. 59.4 de la Llei de Règim Jurídic de les Administracions Públiques i del Procediment Administratiu Comú, als efectes de notificació als interessats que a continuació es relacionen, amb domicilis desconeguts:
  
Senyor Juan López Villalba
  
Senyor José Traver Montoliú